CELEX: 32020D0795
Language: hu
Date: 2020-06-16 00:00:00
Title: A Tanács (KKBP) 2020/795 határozata (2020. június 16.) a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról szóló (KKBP) 2017/809 határozat módosításáról

17.6.2020   
               
               
                  HU
               
               
                  Az Európai Unió Hivatalos Lapja
               
               
                  L 193/14
               
            
         A TANÁCS (KKBP) 2020/795 HATÁROZATA
         (2020. június 16.)
         a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról szóló (KKBP) 2017/809 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. május 11-én elfogadta a (KKBP) 2017/809 határozatot (1), amely úgy rendelkezik, hogy az említett határozat 1. cikkében említett projekteket a 3. cikkének (3) bekezdésében említett finanszírozási megállapodás megkötésének napjától számított 36 hónapon belül kell végrehajtani.
                  
               
                     (2)
                  
                  
                     Az Egyesült Nemzetek Szövetsége (ENSZ) Leszerelési Ügyek Hivatalával (UNODA) 2017. augusztus 10-én került sor az említett finanszírozási megállapodás megkötésére, és az 2020. augusztus 10-én hatályát veszti.
                  
               
                     (3)
                  
                  
                     Az UNODA amely a (KKBP) 2017/809 határozat 1. cikkében említett projektek technikai végrehajtásáért felelős 2020. március 19-én az említett határozat szerinti végrehajtási időszak tizenkét hónappal történő meghosszabbítását kérte. A kért meghosszabbítás alapján az UNODA továbbra is segítséget nyújthatna az 1540 (2004) sz. ENSZ BT-határozatot (a továbbiakban: az 1540 sz. ENSZ BT-határozat) végrehajtó ENSZ-tagállamoknak, hogy a továbbiakban is hozzájárulhasson a folyamatban lévő átfogó felülvizsgálathoz, hogy továbbra is segítséget nyújthasson az ENSZ Biztonsági Tanácsának az 1540. sz. BT-határozattal létrehozott bizottsága részére annak 2021. április 25-én lejáró jelenlegi hivatali ideje végéig, valamint hogy mérsékelhesse azokat a veszteségeket, amelyek a Covid19-világjárvány okán elmaradt projektek miatt keletkeztek.
                  
               
                     (4)
                  
                  
                     A (KKBP) 2017/809 határozat 1. cikkében említett projektek 2021. augusztus 10-ig történő folytatása nem jár pénzügyi forrásokat érintő következményekkel.
                  
               
                     (5)
                  
                  
                     A (KKBP) 2017/809 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/809 határozat 5. cikke (2) bekezdése helyébe a következő szöveg lép:
            
               
                  „(2)   Ez a határozat 2021. augusztus 10-ével hatályát veszti.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 16-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács (KKBP) 2017/809 határozata (2017. május 11.) a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról (HL L 121., 2017.5.12., 39. o.).